CELEX: C2006/212/34
Language: fi
Date: 2006-09-02 00:00:00
Title: Asia C-277/06: Ennakkoratkaisupyyntö, jonka Finanzgericht Hamburg (Saksa) on esittänyt 26.6.2006 — Interboves GmbH v. Hauptzollamt Hamburg-Jonas

2.9.2006   
            
            
               FI
            
            
               Euroopan unionin virallinen lehti
            
            
               C 212/20
            
         Ennakkoratkaisupyyntö, jonka Finanzgericht Hamburg (Saksa) on esittänyt 26.6.2006 — Interboves GmbH v. Hauptzollamt Hamburg-Jonas
   (Asia C-277/06)
   (2006/C 212/34)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Hamburg
   Pääasian asianosaiset
   
      Kantaja: Interboves GmbH
   
      Vastaaja: Hauptzollamt Hamburg-Jonas
   Ennakkoratkaisukysymykset
   
               1)
            
            
               Säädetäänkö direktiivin 91/628/ETY (1) liitteen VII luvun 48 osan 7 kohdan a alakohdassa merikuljetuksia koskevasta perusvaatimuksesta sillä seurauksella, että lähtökohtaisesti — sikäli kuin direktiivin 91/628/ETY liitteen VII luvun 48 osan 3 ja 4 kohdan vaatimukset lukuun ottamatta matkan kestoa ja lepoaikoja täyttyvät — merikuljetusta edeltävä ja sen jälkeinen maantiekuljetus eivät liity toisiinsa silloinkaan, kun eläimiä kuljetetaan niin sanotuilla ro-ro-aluksilla?
            
         
               2)
            
            
               Sisältääkö direktiivin 91/628/ETY liitteen VII luvun 48 osan 7 kohdan b alakohta yhteisössä liikennöiviä ns. ro-ro-aluksia koskevan erityissäännöksen, jota sovelletaan direktiivin 91/628/ETY liitteen VII luvun 48 osan 4 kohdan a alakohdan vaatimusten ohella, siis niiden lisäksi, sillä seurauksella, että vain siinä tapauksessa, että meriteitse tapahtuneen kuljetuksen kesto on ylittänyt direktiivin liitteen VII luvun 48 osan 2–4 kohdan yleiset määräykset — käytännössä 29 tuntia 48 osan 4 kohdan d alakohdan mukaisesti –, uusi 29 tunnin pituinen kuljetuksen enimmäiskesto (direktiivin liitteen VII luvun 48 osan 4 kohdan d alakohdan perusteella) ei ala aluksen saavuttua määräsatamaan, vaan sen sijaan on pidettävä 12 tunnin pituinen lepotauko?
            
         
      (1)  EYVL L 340, s. 17.